Publication: Magyar Közlöny
Issue: MK-1999-117 (Year: 1999, Number: 117)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény
Paragraph Index: 278

(4) Az R. 2. §-ának (11) bekezdése helyébe a következő rendelkezés lép: „(11) Amennyiben az adójegyfelhasználó nem kér fizetési halasztást, a megrendelt adójegyeket az adójegy átvételével keletkező fizetési kötelezettsége teljesítésének igazolása mellett veheti át. Igazolásként postai készpénzátutalási megbízás felhasználása esetén a postai feladóvevény és 500 000 Ft-nál nagyobb összegű befizetés esetén a postahivatal által kiállított befizetést igazoló lap eredeti példánya, pénzintézeten keresztül történő átutalás esetén a terhelés napján kelt bankszámlakivonat vagy a terhelés megtörténtéről szóló banki igazolás eredeti példánya fogadható el.”

Source: https://magyarkozlony.hu/hivatalos-lapok/1d6ed16218d32b033df66d06b8d0fa6420ba58ee/dokumentumok/0e7353e577f554d81f9c96dfa4d894208dc2f0cb/letoltes